გიორგი ხუბუა
გიორგი ხუბუა (დ. 7 იანვარი, 1964, უშაფათი, სენაკის რაიონი) — ქართველი იურისტი, სამართლის ფილოსოფოსი, ივანე ჯავახიშვილის სახელობის თბილისის სახელმწიფო უნივერსიტეტის ყოფილი რექტორი (აპრილი, 2006 — აგვისტო, 2010). ეკუთვნის 40-ზე მეტი სამეცნიერო ნაშრომი, მათ შორის 7 მონოგრაფია და ერთი სახელმძღვანელო. არის მრავალენოვანი სამეცნიერო კრებულების რედაქტორი და თანაავტორი. ამჟამად მოღვაწეობს თბილისის სახელმწიფო უნივერსიტეტსა და მიუნხენის ტექნიკურ უნივერსიტეტში.